google/wiki40b huggingface dataset:
Kto si bez viny

Charakteristika

Kto si bez viny nie je prvým Plichtovym filmom s rómskou tematikou. Pred prechodom do hranej tvorby sa venoval dokumentárnej tvorbe a jeden z jeho najvydarenejších snímkov je práve Upre Roma, pohľad na prienik modernej civilizácie do života rómskej dediny. Pri práci na tomto filme Plichta získal skúsenosti so životom v osade, vďaka malému štábu mal možnosť takpovediac splynúť s davom a pozorovať tak prirodzený spôsob života jej obyvateľov. Nadobudnuté vedomosti Plichta používa aj v hranom filme, kde prostredie osady, aj napriek prítomnosti hercov, ostáva autentické a živelné.
Jadrom filmu je odsúdenie stereotypov založených na nelogických predsudkoch, ktoré človeka nútia konať zlo. Násilie plodí násilie a najhoršie z toho vyjde vždy ten nevinný. Otázky ľudskej individuality, tolerancie aj slepého posudzovania predkladá Plichta v jednoduchom lineárnom príbehu, pričom odpovede necháva na divákovi samotnom.
V publikácii Premýšľanie o filmových Rómoch autorka Zuzana Mojžišová píše: „Plichtov civilizmus a príkladné tvorivé vyhýbanie sa stereotypnému prístupu k vzťahu s Rómami aj k ich zobrazovaniu je evidentný. Sú to možno maličkosti, ale aj tie dokážu rozhýbať páku súkolia a vzbudzovať dôveru. Ide mi v tomto prípade najmä o vykreslenie rómskej osady. Nijaké spevy, nijaká veselosť (veď ani ten Vincko nevie hrať na husle), len chudoba, hádky, veľa detí a ťažká robota. Všetko bez jasnej prespektívy.“

Dej

Kto si bez viny hovorí o cigánskom mládencovi Vincovi, ktorý je vo vojenskej službe. Jeho kamaráti a spoluvojaci ho nechápu, nemajú dostatok porozumenia a citového vzťahu k jeho duševnému rozpoloženiu. Robia si z neho posmech a zábavu, no Vinco je veľmi citlivý a ich žarty ťažko znáša. A keď sa dozvedia o jeho vrúcnom a hlbokom ľúbostnom vzťahu k manželke Šujane, napíšu mu menom Vincovho kamaráta z osady list, že je mu neverná. Vinco zasiahnutý v najhlbších citoch reši vec po svojom - Šujanu zastrelí. Bezohľadnosť takto zničila šťastie, lásku a život dvoch mladých ľudí. Spoluvojaci dôsledok svojich činov nakoniec pochopia a oľutujú, no osud Vinca ani Šujany to už nenapraví.
Laverrière

Poloha

Obec má rozlohu 3,74 km². Najvyšší bod je položený 182 m n. m. a najnižší bod 130 m n. m.

Obyvateľstvo

Počet obyvateľov obce je 44 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Himatión

Himatión alebo himation (gr.) je plášť z ťažkej látky, ktorý v starovekom Grécku nosili muži aj ženy.
Bootzheim

Poloha

Obec má rozlohu 5,91 km². Najvyšší bod je položený 178 m n. m. a najnižší bod 170 m n. m.

Obyvateľstvo

Počet obyvateľov obce je 664 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Starbucks

Starbucks Corporation je výrobca kávy a najväčší obchodný reťazec kaviarní na svete, pôvodom z mesta Seattle v USA. Prvá Starbucks predajňa na Slovensku bola otvorená 31. mája 2016 v Bratislavskom Auparku. Spoločnosť potvrdila, že následne plánuje na Slovensku otvoriť aj ďalšie predajne.
Starbucks vlastní 27339 obchodov v 55 krajinách sveta (údaj z r. 2017), predáva predovšetkým mnoho druhov hotových káv, espresa, rozličné druhy ďalších horúcich a studených nápojov, kávové zrná, zákusky ku káve a reklamné predmety. V dôsledku neuváženej expanzie firma v júli 2008 ohlásila zámer uzavrieť iba v USA až šesť stoviek kaviarní a prepustiť asi 12 tisíc pracovníkov.
Firmu založil v roku v roku 1970 Gordon Bowker, Jerry Baldwin a Zev Siegel a pomenovaná je po dôstojníkovi veľrybárskej lode menom Frank Starbuck z Melvillovho románu Biela veľryba. V roku 1997 bol jej obrat 1,3 mld. dolárov.
Stupid Dream

Charakteristiky

Frontman kapely, Steven Wilson, charakterizuje tento album ako postupný prechod od abstraktnej inštrumentality k piesňovej tvorbe. Tento proces začal už v roku 1996 počas nahrávania predošlého projektu s názvom Signify. Ovplyvnila ho piesňová tvorba akú majú: Jeff Buckley, Soundgarden, Brian Wilson, Todd Rundgren, a kvarteto Crosby, Stills, Nash and Young.
Album bol nahrávaný v štúdiách: Foel Studios v Llanfair Caerinon, Wales, a v No Man's Land Studios v Hemel Hempstead, Anglicko. Podľa Wilsona, v porovnaní so sporadickým nahrávaním a skladaním predošlých albumov, pri Stupid Dream to bolo prvýkrát, čo na albume pracovala dlhšiu dobu spolu celá kapela. Pri jeho výrobe kapela disponovala aj s podstatne vyšším rozpočtom. Umožnilo im to na niektoré časti nahrávania prizvať sláčikový hudobný orchester, ktorý aranžovali Thorpe s Wilsonom.
Nahrávanie albumu skončilo záverom roku 1998 a jeho bola edícia bola v marci nasledujúceho roku. Nasledujúci projekt Lightbulb Sun nahrávala kapela Porcupine Tree veľmi krátko po Stupid Dream. Zámerne tak získala istú zvukovú príbuznosť obidvoch projektov. Tento efekt bol využitý v roku 2001 pri vydaní kompilácie z nahrávania albumov s názvom Recordings.
Album mal u kritiky pozitívnu odozvu. Časobil Billboard ho chválil ako jeden z najlepšie otextovaných Wilsonových projektov a porovnával ho s produkciou kapely Radiohead. Allmusic chválil kvalitu piesní a ich dynamiku. V roku 2005 bol album Stupid Dream umiestnený časopisom Rock Hard na 339. miesto jeho zoznamu The 500 Greatest Rock & Metal Albums of All Time.
Repel

Poloha

Obec má rozlohu 3,46 km². Najvyšší bod je položený 373 m n. m. a najnižší bod 319 m n. m.

Obyvateľstvo

Počet obyvateľov obce je 62 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Martin-au-Bosc

Poloha

Obec má rozlohu 7,2 km². Najvyšší bod je položený 215 m n. m. a najnižší bod 115 m n. m.

Obyvateľstvo

Počet obyvateľov obce je 191 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Simón Bolívar

Životopis

Bol synom šľachtica španielskeho pôvodu; po smrti rodičov odišiel roku 1799 študovať do Španielska, kde sa roku 1802 oženil. Na krátku dobu sa vrátil do vlasti v rokoch 1803 - 1804 a definitívne roku 1807.
Zapojil sa do hnutia, ktoré sa snažilo o oslobodenie od španielskej nadvlády, a keď v roku 1810 junta v Caracase vyhlásila nezávislosť, vyslala Bolívara ako vyjednávača do Anglicka. V roku 1812 sa zúčastnil na neúspešnom povstaní venezuelských republikánov pod vedením Francisca de Mirandu. Po Mirandovej kapitulácii potom v Cartagene organizoval ozbrojené sily, ktoré sa v roku 1813 zmocnili Caracasu; Bolívar získal titul Osloboditeľ (El Libertador).
V roku 1814 sa mu na krátku dobu podarilo oslobodiť aj Bogotu, ale v nasledujúcom roku po opakovanej porážke odišiel hľadať pomoc na Jamajku, neskôr na Haiti.
V roku 1816 sa znova vrátil s vojskom a dobyl Angosturu (dnešný Ciudad Bolívar), ktorá sa stala sídlom revolučnej vlády. Po víťazstve pri Boyacá v roku 1819 bola veľká časť Novej Granady oslobodená a začlenila sa do Veľkej Kolumbie (federácia dnešnej Venezuely, Kolumbie, Panamy a Ekvádoru), vytvorené na kongrese v Angosture; Bolívar sa stal prezidentom Veľkej Kolumbie.
Ďalšie víťazstvá nad španielskymi vojskami v rokoch 1821 až 1822 upevnili Bolívarove postavenie. Bolívar prispel k oslobodeniu Peru a roku 1821 bol zvolený za jeho prezidenta.
Definitívnu porážku Španielom zasadili v roku 1824 Bolívar pri Ayacucha a Sucre pri Juníne. Roku 1825 bolo Horné Peru na jeho počesť pomenované Bolívia. 
Bolívarov plán na vytvorenie panamerickej federácie kongres latinskoamerických štátov v Paname v roku 1826 neprijal. Veľkú Kolumbiu zmietali stále väčšie nezhody, ktoré Bolívar nebol schopný zvládnuť. V rokoch 1827 – 1828 sa odtrhli Peru a Bolívia. Sklamaný odstúpil v roku 1828 z prezidentského úradu a stiahol sa do ústrania.
V rokoch 1829 – 1830 sa od Venezuely odtrhli Kolumbia a Ekvádor; Bolívar, chorý na tuberkulózu, zomrel roku 1830.
O úcte, ktorú dodnes Bolívar v Južnej Amerike požíva, svedčí napríklad aj to, že jeho rodná zem, Venezuela, nesie oficiálny názov República Bolivariana de Venezuela (Bolívarská venezuelská republika). Meno Bolívar má tiež venezuelská mena.
Kakaduorodé

Charakteristika

Kakadu je skupina papagájov, ktorí sú atraktívni aj napriek tomu, že nie sú pestro sfarbení (dominuje u nich biela, čierna, sivá, žltá a ružová farba).
S inými druhmi papagájov majú kakadu veľa spoločných znakov. Patria medzi ne charakteristicky zakrivené zobáky a poloha prstov nôh, kde dva a dva prsty svojim protichodným postavením (dopredu a dozadu) umožňujú týmto vtákom uchopovať potravu, či obratne sa šplhať v konároch stromov.
Najcharakteristickejším znakom pre všetky papagáje kakadu je chochol na hlave, ktorý signalizuje ich aktuálnu náladu. Pri náhlom vyrušení vydávajú syčavé zvuky. Niektoré menej zjavné rozdiely sú v štruktúre pier, či v robustnejšej stavbe tela oproti priemerným pravým papagájom. Medzi výnimky patrí ich najmenší zástupca korela chocholatá ako aj robustnejší a väčší zástupcovia tzv. pravých papagájov ako je ara hyacintová, či najväčší a najťažší papagáj kakapo sovovitý.
Papagáje kakadu sa živia semenami, orechmi, mnoho ich druhov sa živí hmyzom a larvami, ktoré vyhryzávajú spod kôry tropických stromov. Potravu si kakadu hľadajú nielen v korunách stromov, ale aj na zemi. Žalúdok majú veľmi svalnatý s hrubými stenami.
Kakadu sa nekúpu vo vode, počas dažďa lietajú, alebo sa zavesia dolu hlavou a nechajú sa dažďom premočiť, veľmi radi si čistia perie lietaním medzi mokrým lístím v korunách stromov.
Zo všetkých papagájov sa dožívajú kakadu najdlhšieho veku, kakadu zlatochochlý sa dožíva až 119 rokov. Papagáje kakadu sú spoločenské vtáky, ktoré vo voľnej prírode žijú v kŕdľoch, ktoré opúšťajú iba v dobe hniezdenia.
Joannes Puskailer

Životopis

Vyučil sa u otca, zlatník v Banskej Bystrici (spomínaný 1742-1752), za majstra prijatý 18. júna 1742. Prijatý za mešťana v Banskej Bystrici 21. júna 1742.
Franz Kaiser

Životopis

Po maturite vo Wiesbadene študoval v rokoch 1910 až 1914 astronómiu a meteorológiu na miestnej univerzite. Ako asistent v observatóriu v Heidelbergu objavil v rokoch 1911 – 1914 21 asteroidov, ktorým dal väčšinou mená súvisiace s rodinou, alebo regiónom.
V rokoch 1914 až 1918 pracoval ako meteorológ v meteorológickej službe. V roku 1915 promoval u Maxa Wolfa v Heidelbergu s prácou s názvom Über die Interpolationsmethode bei der Vermessung von Himmelsaufnahmen. Od roku 1921 do roku 1925 bol prvým asistentom na štátnom observatóriu v Gdansku.
V roku 1925 založil spolu s wiesbadenskými amatérskymi hvezdármi Astronomische Gesellschaft URANIA Wiesbaden. V roku 1946 začal prednášať astronómiu na znovuvybudovanej Johannes Gutenberg Universität Mainz.
Na jeho počesť bol pomenovaný asteroid 3183 Franzkaiser.
Drap

Poloha

Obec má rozlohu 5,54 km². Najvyšší bod je položený 520 m n. m. a najnižší bod 75 m n. m.

Obyvateľstvo

Počet obyvateľov obce je 4 297 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kostol Povýšenia svätého Kríža (Žižkov)

Kostol Povýšenia svätého Kríža je bývalý kostol na Žižkove v Prahe. Bol postavený v barokovom slohu v rokoch 1717 – 1719 po morovej epidémii, ktorá zasiahla Prahu v rokoch 1713 – 1716, na mieste novomestského morového cintorína. Počas francúzskej okupácie Prahy v rokoch 1741 – 1742 tu bolo do šachtových hrobov pochovaných približne 6 – 7 tisíc tiel padlých francúzskych vojakov. V roku 1784 sa kostol stal prvým žižkovským farským kostolom a toho roku tiež prestal byť používaný cintorín.
Kostol prestal slúžiť náboženským účelom v roku 1842. Po roku 1906 sa z neho stalo skladisko a až po roku 1977 sa začalo s prestavbou na kultúrne stredisko. Pri stavebných prácach v Čajkovského ulici v roku 1957 bolo nachádzané veľké množstvo kostrových pozostatkov z niekdajšieho cintorína. Od roku 1984 stavba funguje ako súčasť koncertnej a výstavnej siene Atrium.
Troisvaux

Poloha

Obec má rozlohu 6,18 km². Najvyšší bod je položený 157 m n. m. a najnižší bod 85 m n. m.

Obyvateľstvo

Počet obyvateľov obce je 292 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marseillan (Hautes-Pyrénées)

Poloha

Obec má rozlohu 4,4 km². Najvyšší bod je položený 322 m n. m. a najnižší bod 194 m n. m.

Obyvateľstvo

Počet obyvateľov obce je 203 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Experimentálny rock

Experimentálny rock (z anglického Experimental rock) je hudobný smer, ktorý vychádza z klasického rock and rollu a „experimentuje“ so základnými prvkami, ktorými sa rocková hudba vyznačuje. Vznik experimentálneho rocku sa datuje do 80. rokov 20. storočia, ale jeho počiatky možno sledovať až do dôb vzniku samotného rock and rollu.
Prvky experimentálnej rocku možno sledovať už u Beatles, najmä na niektorých ich skladbách z neskoršieho obdobia. Jedným z novodobých „klasických“ predstaviteľov tohto smeru potom môže byť napríklad americká kapela Sonic Youth.K Slovenským kapelám tohto žánru patrí napríklad Zabudnuté Heslo .
Virginia Beach

Virginia Beach je najľudnatejšie mesto v americkom štáte Virgínia. Má rozlohu 1 288,1 km² a žije tu okolo 440-tisíc obyvateľov, v metropolitnej oblasti vyše 1,6 milióna.
Villeneuve-d’Ascq

Poloha

Obec má rozlohu 27,46 km². Najvyšší bod je položený 46 m n. m. a najnižší bod 19 m n. m.

Obyvateľstvo

Počet obyvateľov obce je 62 681 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
TSV 1860 München

História

Začiatky športového oddielu siahajú až do roku 1848. Avšak pre zložitú situáciu v Európe bol klub kvôli údajným "republikánskym" aktivitám zakázaný bavorskou monarchiou. Až v roku 1860 sa podarilo klub oficiálne obnoviť. Nasledovalo zlúčenie s viacerými miestnymi športovými oddielmi a v roku 1860 začal klub pôsobiť pod menom Turnverein München. Futbalový oddiel bol vytvorený v roku 1899. V roku 1919 sa klub premenoval na TSV München 1860.
Prvú Bundesligu hral klub naposledy v sezóne 2003–04, kedy však skončil na 17. mieste a vypadol. Od tej doby hral v druhej najvyššej nemeckej súťaži. V sezóne 2016–17 skončil tím na 16. mieste a z 2. Bundesligy vypadol. Zároveň nezískal licenciu do 3. Bundesligy kvôli neochote investora Hassana Ismaika zaplatiť potrebné poplatky. V sezóne 2017–18 sa preto TSV 1860 Mníchov prvýkrát vo svojej histórii ocitol v štvrtej lige.
Ludwigshafen am Rhein

Ludwigshafen am Rhein je priemyselné mesto v nemeckej spolkovej krajine Porýnie-Falcko. Leží na ľavom brehu Rýna, oproti Mannheimu a sútoku Neckaru s Rýnom. Najznámejší priemyslový podnik sú chemické závody BASF. Mesto bolo takmer úplne zničené bombardovaním za druhej svetovej vojny.

Dejiny

V miestach dnešného Ludwigshafenu bol rímsky tábor Rufiniana. V roku 1607 tu vybudoval kurfirst Fridrich IV. predsunutú pevnosť na obranu Mannheimu, ktorú v roku 1800 zbúrali francúzski vojaci. V roku 1811 tu vzniklo prístavisko, po roku 1815 pripadlo miesto Bavorsku, ktoré začalo podporovať podnikanie v konkurencii voči bádenskému Mannheimu. Na počet bavorského kráľa Ľudovíta I. dostalo mesto názov Ludwigshafen a 1859 sa stalo mestom. Od roku 1882 má oficiálny názov Ludwigshafen am Rhein, aby sa odlíšilo od iných miest rovnakého mena. V roku 1895 malo mesto 40 tisíc obyvateľov, roku 1925 vyše 101 tisíc.
V roku 1869 tu bola založená chemická továreň Badische Anillin- und Sodawerke (BASF), ktorá sa rozvinula na svetový koncern. Za vojny tu pracovalo asi 50 tisíc robotníkov na nútených prácach a po 124 náletoch bolo mesto z 80 % zničené. Povojnová obnova bola veľmi chaotická, takže mesto nemá žiadne centrum ani dominanty. Pri veľkom výbuchu v BASF v roku 1948 zahynulo vyše 200 robotníkov. Od 60. rokov 20. storočia vznikla v meste rada veľkých dopravných projektov a koncom storočia sa začalo i s urbanistickým plánovaním mesta.

Hospodárstvo a doprava

Hlavným zamestnávateľom sú závody koncernu BASF, ktoré tvoria najväčšiu súvislú chemičku v Európe. Mesto má veľmi dobré železničné spojení a električkovú dopravu spoločnú s Mannheimom. Na mestský okruh nadväzuje rada diaľnic: A6, A61, A65, A67 a blízko je i A5.

Kultúra

Ludwigshafen má filharmonický orchester, niekoľko divadiel a múzeí. Ernst-Bloch-Zentrum spravuje filozofovu pozostalosť, Wilhelm-Hack-Museum má pozoruhodné zbierky starého i súčasného umenia.
Prvá búrska vojna

Predohra

Počas napoleonských vojen sa Britská ríša zmocnila holandskej kolónie v Kapsku, čo potvrdil Viedenský kongres (1815). Búrski osadníci sa postupne stali menšinou, po zrušení otroctva v roku 1836 sa zhoršila ich ekonomická situácia a z obáv pred ďalšími nariadeniami zo strany britských úradov sa 6 až 10-tisíc Búrov podujalo na tzv. Veľký trek do juhoafrického vnútrozemia. Severne od rieky Vaal založili kolóniu Transvaal a jej hlavné mesto - Pretóriu.
V roku 1877 Briti anektovali Transvaal a o dva roky neskôr zvíťazili nad kmeňom Zuluov. Porážka Zuluov, ktorí boli hrozbou aj pre Búrov, otvorila cestu ich povstaniu proti britskej anexii. Briti nemohli dovoliť samostatnosť Transvaalskej republiky z mocenských a hospodárskych príčin, keďže v okolí Kimberley boli v roku 1868 objavené diamantové ložiská. Na druhej strane, britské záujmy v oblasti neboli až také vysoké, aby ospravedlnili dlhý a krvavý konflikt.
Lantillac

Poloha

Obec má rozlohu 7,72 km². Najvyšší bod je položený 124 m n. m. a najnižší bod 41 m n. m.

Obyvateľstvo

Počet obyvateľov obce je 303 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pľúca

Pľúca (lat. j. č. pulmo, mn. č. pulmones) sú orgán patriaci do dýchacej sústavy. Slúžia na výmenu kyslíka zo vzduchu a oxidu uhličitého z krvi počas dýchania a na tvorbu krvných doštičiek.

Ľudské pľúca

Ľudské pľúca sú rozdelené na ľavú a pravú časť. Ľavá časť sa skladá z dvoch a pravá z troch pľúcnych lalokov. Pľúca dospelého človeka sa skladajú z približne 300 miliónov alveol, ktoré spolu zaberajú plochu okolo 70-80 m2.
Objem ľudských pľúc je priemerne 4 - 6 litrov. Je to ovplyvnené viacerými faktormi, ako napríklad telesná konštrukcia (vyšší ľudia majú obyčajne väčšie pľúca), telesná kondícia (športovci majú väčšie pľúca), alebo pohlavie (ženské pľúca sú o 20 – 25% menšie než mužské).

Pľúca cicavcov

Pľúca cicavcov majú špongiovitú štruktúru. Pri dýchaní je do nich podtlakom nasávaný vzduch. Tento podtlak je vytváraný zväčšovaním objemu hrudníka, čo zabezpečujú medzirebrové svaly a bránica. Vzduch je do pľúc nasávaný cez hrtan, priedušnicu, priedušky a priedušničky až do alveol, ktoré sú obklopené kapilárami. Na tomto mieste sa difúziou do krvi dostáva kyslík a odvádza sa z nej oxid uhličitý.

Umiestnenie

Pľúca sú umiestnené v hrudníku a sú chránené hrudným košom. Na povrchu pľúc sa nachádza tenká priľnavá blana, nazývaná popľúcnica (lat. pleura pulmonalis, alebo pleura visceralis). Na vnútornej strane hrudného koša sa nachádza podobná blana, ktorej hovoríme pohrudnica (lat. pleura parietalis). Medzi týmito blanami sa nachádza malé množstvo mazľavej tekutiny - pleurálnej tekutiny, ktorá zabezpečuje ich hladké vzájomné kĺzanie a jednoduché oddelenie. Ľavá strana pľúc je menšia ako pravá, čím vzniká priestor pre srdce.
Laurière (obec)

Poloha

Obec má rozlohu 20,77 km². Najvyšší bod je položený 620 m n. m. a najnižší bod 307 m n. m.

Obyvateľstvo

Počet obyvateľov obce je 571 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Belle-et-Houllefort

Poloha

Obec má rozlohu 9,14 km². Najvyšší bod je položený 84 m n. m. a najnižší bod 26 m n. m.

Obyvateľstvo

Počet obyvateľov obce je 537 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dannelbourg

Poloha

Obec má rozlohu 2,95 km². Najvyšší bod je položený 362 m n. m. a najnižší bod 219 m n. m.

Obyvateľstvo

Počet obyvateľov obce je 498 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Richard Štochl

Mládežnické kluby

Zempmilk Michalovce
Skala

Skala alebo balvan je izolovaný kus tvrdej horniny.
Je považovaná za symbol stálosti, pevnosti a neotrasiteľnosti; božský znak.
Gidra

Gidra, známa aj ako Pleva alebo Pajdla, je pravostranný prítok Dolného Dudváhu. Má dĺžku 38,5 km

Prameň

Pramení v Malých Karpatoch pod Baďurkou (547, 4 m) v nadmorskej výške cca 470 m n. m.

Opis toku

Tečie prevažne juhovýchodným smerom, najprv okolo rekreačnej osady Biela skala, kde napája malú rovnomennú vodnú nádrž a ďalej preteká Kobylskou dolinou. Za osadou priberá zľava Pajdlu a na konci doliny pri hájovni Horná Píla pravostranný Kamenný potok. Preteká oblasťou s viacerými rekreačnými chatami, ďalej cez obec Píla a vstupuje do Podunajskej pahorkatiny. Na pravom brehu obteká PR Lindava (pôvodné lesné spoločenstvo Podunajskej pahorkatiny a na ľavom brehu PR Alúvium Gidry (močiarne spoločenstvá). Napája vodné nádrže, väčšiu nádrž Budmerice a menšiu nádrž Hájiček. Potom preteká okrajom intravilánu obce Budmerice, kde zľava priberá Štefanovský potok a pokračuje okolo obce Jablonec. Následne začína meandrovať a rozdeľovať koryto (158, 8 m n. m.), míňa osadu Jarná a vteká na územie obce Cífer. Tečie cez malý lužný les s malým rybníkom, utvára ostrú kľučku ohnutú k severu a oblúkom preteká okolo archeologickej lokality Pác. Pokračuje okolo Slovenskej Novej Vsi, kde vytvára ďalšiu výraznú kľučku, preteká okrajom lužného lesa a južným okrajom obce Voderady a následne popri obci Pavlice, neďaleko ktorej priberá zľava svoj najvýznamnejší prítok – Ronavu (122, 1 m n. m.). Koryto rieky sa viac rozširuje, tečie neďaleko obce Abrahám, južne od nej sa stáča na juh.
Camphin-en-Pévèle

Poloha

Obec má rozlohu 6,45 km². Najvyšší bod je položený 56 m n. m. a najnižší bod 37 m n. m.

Obyvateľstvo

Počet obyvateľov obce je 1 840 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Saturnin-lès-Avignon

Poloha

Obec má rozlohu 6,25 km². Najvyšší bod je položený 117 m n. m. a najnižší bod 34 m n. m.

Obyvateľstvo

Počet obyvateľov obce je 4 968 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brixton (stanica metra)

Linky

Stanicu obsluhuje iba jedna z liniek londýnskeho metra, a to Victoria Line. Brixton je jej južnou konečnou stanicou, nasledujúca stanica je Stockwell.
Gyálsky okres

Gyálsky okres (maď. Gyáli járás) je okres maďarskej župy Pest. Jeho centrom je mesto Gyál. Skladá sa z 4 obcí.
Celibát

Celibát (lat. caelebs – neženatý/nevydatá, slobodný/slobodná) alebo bezženstvo znamená sexuálnu zdržanlivosť, zrieknutie sa akéhokoľvek druhu sexuálnej aktivity. V rímskokatolíckej cirkvi k tomuto zaväzuje najskôr druhý lateránsky koncil (1139) všetkých držiteľov vyšších svätení (diakon, kňaz a biskup). Výnimku tvoria až od druhého vatikánskeho koncilu diakoni, ktorí môžu byť vysvätení ako ženatí muži zrelého veku. V gréckokatolíckej cirkvi aj iných východných cirkvách môžu byť ženatí muži vysvätení aj na kňazov, biskupi musia byť slobodní. Na niektorých územiach však bol v minulosti celibát kňazov východným katolíckym cirkvám vnútený rímskym apoštolský stolcom.
V protestanských cirkvách je celibát kazateľov nepovinný, odporúčaný je manželský stav.
Hostun

Poloha

Obec má rozlohu 18,24 km². Najvyšší bod je položený 1 133 m n. m. a najnižší bod 196 m n. m.

Obyvateľstvo

Počet obyvateľov obce je 951 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Buk (rod)

Buk (lat. Fagus) je rod drevín z čeľade bukovité. Rastie v miernom pásme Európy, Ázie a Severnej Ameriky. Plod je malá 10 – 15 mm dlhá jedlá bukvica, umiestnená vo dvojici v tzv. čiaške. Listy sú 5 – 15 cm dlhé a 4 – 10 cm široké. Kvety sú malé jednopohlavné.
Celkovo existuje 10 druhov, na Slovensku je pôvodný len buk lesný. V minulosti sa za príbuzné s bukmi považovali pabuky (Nothofagus), ktoré však dnes zaraďujeme dokonca do samostatnej čeľade pabukovité.